Sekolah Menengah Kebangsaan SS 17

Visi dan Misi

Visi Sekolah
Pendidikan Berkualiti Insan Terdidik Negara Sejahtera.
Misi Sekolah
Melestarikan Sistem Pendidikan Yang Berkualiti untuk Membangunkan Potensi Individu Bagi Memenuhi Aspirasi Negara
Moto Sekolah Warga Cemerlang SS17 Gemilang dan Moto-sikal

Sejarah

Sekolah Menengah Kebangsaan SS17 mula dibina pada awal tahun 1993 di atas tanah seluas 33.0375 meter persegi di tengah-tengah kawasan perumahan SS17, Subang Jaya.

Detik sejarah ini bermula dengan pendaftaran pelajaran Tingkatan Peralihan dan Tingkatan Satu seramai 214 orang (151 orang pelajar Melayu, 33 orang pelajar India dan 30 orang pelajar Cina) bagi sesi persekolahan 1994/1995 yang bermula pada 1 Disember 1994 di bawah pentadbiran Pn. Zainab Bt. Rahmat.
Pada tahun 1996, Kementerian Pendidikan telah membuka Program Pendidikan Khas Integrasi di sekolah ini. Program ini khusus untuk murid-murid bermasalah pembelajaran.
Pada tahun 1998, SMK SS17 telah memulakan persekolahan pada sesi petang untuk menampung pelajar TIngkatan Peralihan, Satu dan Dua yang semankin meningkat.
Pada tahun 2001, sekolah dinaikkan taraf ke sekolah Gred A. Sehingga hari ini, sekolah turut menawarkan kelas kejuruteraan dan kelas pendidikan khas untuk pelajar bermasalah pembelajaran. 
Pada 2004, sekolah telah mendapat kelulusan Kementerian Pelajaran Malaysia untuk membuka kelas prauniversiti dalam aliran sains dan sastera. Kini SMK SS17 telah mempunyai 1072 orang murid yang ditempatkan dalam 43 kelas termasuk 8 kelas prauniversiti dan dididik oleh 95 orang guru.
SMK SS17 telah menerima Anugerah Kualiti Pengurusan 3K (kategori Kesihatan) dan 3 Anugerah Kualiti STPM bagi tahun 2007 dan 2008. 
Pencapaian SPM 2015 yang membanggakan telah melayakkan sekolah dianugerahi pencapaian Lonjakan Saujana SPM keseluruhan 2015.
Pencapaian kokurikulum turut menggemilangkan sekolah dengan pencapaian yang membanggkan dalam pertanding KasTek sehingga peringkat Negeri dan Kebangsaan dalam Pertanding Solar Car dan Pelancaran Roket.
Selain Aktif dalam sukan boling, olahraga, bola sepak dan floorball. Seni Teater juga mendapat pengiktirafan tersendiri selain mempunyai kumpulan band sekolah yang lebih dikenali Republic of Seventeenian.
Kelas KAA (aliran agama) telah dimulakan pada tahun 2016 (bermula tingkatan 1) dan sehingga 2017 terdapat 2 kelas KAA untuk tinkatan 1 dan 2.
Bagi meningkatkan penguasaan DwiBahasa selaras dengan aspirasi pendidikan kebangsaan  SMK SS17 telah terpilih mengikuti program DLP (Dual Language Program) bermula 2017 dengan kelas tingkatan 1 sebagai permulaaan.
Selaras dengan KSSM subjek pilihan (elektif) bagi tingkatan 1 juga diperluaskan dengan penawaran subjek-subjek RBT (Reka Bentuk dan Teknologi), ASK (Asas Sains Komputer) dan Pendidikan Muzik bermula 2017.
Di bawah pimpinan Encik Manokaran A/L Ponniah bermula 2016, banyak pemantapan dan pembaharuan telah dilaksanakan bagi mencapai kecemerlangan sekolah dalam semua aspek. Warga SMK SS17 menaruh sepenuh harapan bahawa kecemerlangan akan terus menyerlah untuk merealisasikan visi sekolah.
Tahun 2019, enrolmen murid sekitar 520 orang dengan 70 guru dan staf sokongan. Sekolah juga telah merancang melaksanakan pelbagai aktiviti untuk tahun 2019.